Title: BREEAM-NOR-Norw-ver-1.1 2012 - Manual.pdf
kontorarealet eller rom for varig opphold må ha tilstrekkelig dagslys, refereres det til 80 % av det totale gulvarealet for alle rom som faller inn under definisjonen kontorareal eller rom for varig opphold. Hvis for eksempel et bygg har 6 rom som må vurderes, der hvert rom er 150 m2 (samlet areal på 900 m2), må 720 m2 oppfylle kriteriet, som tilsvarer 4,8 rom. Antall rom som må samsvare må alltid rundes opp. I dette eksempelet betyr det at 5 rom må ha en gjennomsnitlig dagslysfaktor på 2,1% eller mer (og tilfredsstille de øvrige kriteriene) for å oppnå poeng. For å samsvare med kriteriet utsyn til himmel, må minst 80 % av rommet som samsvarer med kravet om gjennomsnittlig dagslysfaktor, tilfredsstille kravet om å kunne se ut; dvs. at det er tillatt at opptil 20 % av rommet ikke tilfredsstiller kravet og likevel vil rommet oppnå samsvar.